കാബൂളിലെ ഇരട്ട സ്ഫോടനങ്ങള്ക്ക് പിന്നില് ഐഎസ് മരണം 62 ആയി ആക്രമണത്തെ അപലപിച്ച് ഇന്ത്യ Blast In Kabul കാബൂള്: കാബൂളിലെ ഇരട്ട സ്ഫോടനങ്ങള്ക്ക് പിന്നില് ഐഎസ് ഭീകരരെന്ന് രഹസ്യാന്വേഷണ ഏജന്സികള്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആക്രമണത്തിന് പിന്നില് ഐ.എസ്. ആണെന്ന് നേരത്തെ താലിബാനും അറിയിച്ചിരുന്നു. ഐഎസിന്റെ ഭീകരാക്രമണത്തിന് സാധ്യതയുണ്ടെന്ന് അമേരിക്ക മുന്നറിയിപ്പ് നല്കിയിരുന്നതായും താലിബാന്റെ പ്രസ്താവനയില് പറയുന്നു. എന്നാല് ഇതിനുപിന്നാലെ തുടര് സ്ഫോടനങ്ങളുടെ ഉത്തരവാദിത്തം ഇസ്ലാമിക് സ്റ്റേറ്റ് ഏറ്റെടുത്തതായാണ് റിപ്പോര്ട്ട്. അതേസമയം പ്രദേശത്ത് ഇനിയും സ്ഫോടനങ്ങള്ക്ക് സാധ്യതയുണ്ടെന്നാണ് വിവരം. വിമാനത്താവളത്തിന് പുറത്ത് നടന്ന സ്ഫോടനങ്ങളെ ഭീകര പ്രവര്ത്തനം എന്നാണ് താലിബാന് വിശേഷിപ്പിച്ചത്. ഭീകരാക്രമണം നടത്തുമെന്ന് ഐഎസ്, അമേരിക്കയ്ക്ക് മുന്നറിയിപ്പ് നല്കിയിരുന്നതായി താലിബാന് വക്താവ് സബീഹുല്ല മുജാഹിദ് പറഞ്ഞു. രാജ്യാന്തര സമൂഹത്തോട് താലിബാന് പ്രതിജ്ഞാബദ്ധരാണ്. ഭീകരര്ക്ക് അവരുടെ പ്രവര്ത്തന കേന്ദ്രമായി അഫ്ഗാനെ ഉപയോഗിക്കാന് അനുവദിക്കില്ലെന്നും സബീഹുല്ല മുജാഹിദ് പറഞ്ഞു. സംഭവത്തില് ഐക്യരാഷ്ട്രസഭയും, ഇന്ത്യയുമുള്പ്പെടെ നിരവധി രാജ്യങ്ങള് അപലപിച്ചു. ഭീകരവാദത്തിനും ഭീകരര്ക്ക് താവളം നല്കുന്നവര്ക്കുമെതിരെ ലോകം ഒന്നിച്ചു നില്ക്കണമെന്നും ഭാരതം ആവശ്യപ്പെട്ടു. രണ്ട് സ്ഫോടനങ്ങളിലായി കുട്ടികളടക്കം 62 പേരാണ് മരിച്ചത്. 13 യു.എസ്. സൈനികരും സ്ഫോടനത്തില് കൊല്ലപ്പെട്ടു. ആക്രമിച്ചവര്ക്ക് മാപ്പില്ലെന്നും തിരിച്ചടിക്കുമെന്നും അമേരിക്കന് പ്രസിഡന്റ് ജോ ബൈഡന് പറഞ്ഞു. ഇതില് താലിബാന്കാരുമുണ്ടെന്നാണ് വിവരം. അഫ്ഗാനില് നിന്ന് പലായനം ചെയ്യുന്നതിനായി ആയിരക്കണക്കിന് ആളുകള് വിമാനത്താവളത്തിന് മുകളില് തിങ്ങിനിറഞ്ഞിരിക്കുമ്ബോഴാണ് സ്ഫോടനം നടന്നത്. വിമാനത്താവളത്തിന്റെ പ്രവേശന കവാടത്തിന് സമീപവും, ഒരു ഹോട്ടലിന് തൊട്ടുമുന്നിലുമായിരുന്നു സ്ഫോടനം. അമേരിക്കയും ബ്രിട്ടനും ഉള്പ്പെടെയുള്ള രാജ്യങ്ങള് ഭീകരാക്രമണ മുന്നറിയിപ്പ് നല്കിയതിന് പിന്നാലെയാണ് സ്ഫോടനങ്ങളുണ്ടായത്. പ്രത്യേക അറിയിപ്പ്: കോവിഡ് മഹാമാരിയുടെ രണ്ടാം വരവിന്റെ കാലത്ത് എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹിക അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് തത്വമയി ന്യൂസ് അഭ്യര്ത്ഥിക്കുന്നു. ഓര്ക്കുക ഒന്നിച്ചു നിന്നാല് നമുക്കീ മഹാമാരിയെ തോല്പ്പിക്കാനാവും. സര്ക്കാര് നിര്ദ്ദേശങ്ങള് പാലിക്കാം, നമുക്ക് മഹാമാരിയെ ഒന്നിച്ചു നേരിടാം. വാക്സിന് എടുത്തും, സാമൂഹിക അകലം പാലിച്ചും, മാസ്ക് ധരിച്ചും ഈ മഹാമാരിയെ നമുക്ക് എത്രയുംവേഗം വേരോടെ പിഴുതെറിയാം. BreakTheChain CovidBreak IndiaFightsCorona